70. ΠΡ ΑΞΙΣ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ της 10/14 Μαρ. 1977 (ΦΕΚ Α΄ 79) Περί λήψεως μέτρων προς επιτάχυνσιν των φορτοεκφορτώσεων και αποσυμφόρησιν του λιμένος Πειραιώς. Έχοντες υπ’ όψιν: 1.Τα άρθρ. 44 παρ. 1 και 103 παρ. 2 του Συντάγματος. 2.Την ανακύψασαν έκτακτον, εξαιρετικώς επείγουσαν και όλως απρόβλεπτον ανάγκην καλύψεως των εμφανισθέντων κενών κατά την εργασίαν φορτοεκφορτώσεως εμπορευμάτων εις τον λιμένα του Πειραιώς, λόγω αιφνιδίας αποχής των εργατών του Οργανισμού Λιμένος Πειραιώς, από της καθημερινής και ειδικώς αμειβομένης υπερεργασίας, δημιουργουμένου ούτω κινδύνου μεγίστων οικονομικών επιπτώσεων και σοβαρών λειτουργικών ανωμαλιών εις τον λιμένα, προτάσει του Υπουργικού Συμβουλίου, αποφασίζομεν: Άρθρ.1.-Επί τρεις μήνας από της δημοσιεύσεως της παρούσης εις την Εφημερίδα της Κυβερνήσεως, δύναται ο Οργανισμός Λιμένος Πειραιώς δι’ αποφάσεως του Διοικητικού του Συμβουλίου, εγκρινομένης υπό του Υπουργού Εμπορικής Ναυτιλίας να προσλαμβάνη, άνευ περιορισμού εκ των περί προσλήψεως κειμένων διατάξεων, μέχρις πεντακοσίων ελευθέρους εργάτας επί πλέον των προβλεπομένων υπό της οργανικής του συνθέσεως, επί συμβάσει εργασίας Ιδιωτικού Δικαίου. Η σχέσις τούτων, πλην του δικαιώματος εγγραφής εις τους οικείους καταλόγους, θα διέπεται κατά τα λοιπά υπό των ορισμών της παρ. 3 του άρθρ. 64 του υπ’ αριθ. 965/76 Π.Δτος «περί συνθέσεως, οργανώσεως και κατανομής των υπηρεσιών του Ο.Λ.Π.». Άρθρ.2.-Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως. 